Kārlis Kazāks

Kārlis Kazāks (dzimis  Jelgavā) ir latviešu mūziķis un dziesmu autors.

Kazāka debija mūzikā notika 1996. gadā grupas Dull Doll sastāvā, 2000. gadā Kazāks dibināja grupu Oceanfall. 2008. gadā izdeva savu pirmo solo albumu "Uz manām plaukstām", šobrīd izdoti jau vairāki soloalbumi. Kā mūziķis darbojies arī fondā "Viegli".

 Dzīvesgājums 
Dzimis 1978. gada 27. augustā Jelgavā Viļņa Kazāka un Rūtas Kazākas (dzim. Bušas) ģimenēLagzdiņa V. Mežkopju Bušu dzimta. Rīga, 2001. Māsa Tija Kazāka un brālis Reinis Kazāks. Mācījies Jelgavas 4. vidusskolā ar mūzikas novirzienu, skolas pūtēju orķestrī spēlējis trompeti. Pēc pamatskolas beigšanas iestājies Rīgas Amatniecības vidusskolā, kur apguvis mēbeļu galdnieka profesiju. Rīgas Tehniskajā universitātē ieguvis maģistra grādu produktu dizainā. Projektējis un veidojis mēbeles un interjerus koka ēkām.

K. Kazāka debija mūzikā notika 1996. gadā grupas Dull Doll sastāvā, 2000. gadā Kazāks dibināja grupu Oceanfall. 2008. gadā izdeva savu pirmo solo albumu "Uz manām plaukstām", kas izpelnījies Latvijas mūzikas ierakstu gada balvu. Šobrīd izdevis deviņus solo albumus. Kā mūziķis darbojies arī fondā "Viegli". Visus paša izdotos albumus, kas realizēti disku formātā, nodevis klausītājiem bez atlīdzības, vai kā dāvanu albumu atvēršanas koncertu apmeklētājiem.

Nozīmīgākie koncerti: 
 Albuma “16 stundas” atvēršanas koncertu sērija Latvijas Nacionālā teātra Jaunajā zālē
 Dziesmu un dzejas cikla “Jušanas” koncerti kopā ar Gundaru Grasbergu un Māri Bīmani 
 Albuma gultnes atvēršanas koncerts Latvijas Nacionālā teātra Lielajā zālē
 Albuma “Kārlis Kazāks un Viņa” atvēršanas koncerti mūzikas namā Daile 
 Albuma “Apspēlēts” atvēršanas koncerti Latvijas Nacionālā teātra Lielajā zālēhttps://straume.lmt.lv/lv/kultura/koncerti/apspelets/1060789

Piedalījies Latvijas Televīzijas projektā “1000 jūdzes”, kopā ar ePata studio veidojis raidījumu ciklu “Dzirdi balsis ar Kārli Kazāku”. Kopš 2012. gada organizē muzikālus koncertceļojumus ar velosipēdiem “Velomūzika”, mainot koncertus pret naktsmājām. Projekta “Velomūzika” ietvaros ar velosipēdiem pa Latviju pieveikti aptuveni 5000 km un sniegti vismaz 80 koncerti.

Radījis mūziku Latvijas Nacionālā teātra izrādēm “Cilvēks Karamazovs”, “Jaunā ārsta piezīmes”, Latvijas Leļļu teātra izrādei “Emīls un Berlīnes zēni”, kā arī Dirty Deal Teatro izrādei “Pielipīgie vārdi”. Veidojis muzikālo noformējumu televīzijas raidījumiem “Dzirdi balsis ar Kārli Kazāku” un “Ralfs gatavo”, kā arī Latvijas Nacionālā teātra izrāžu ciklam “Īstie Jāņi”, “Īstie Ziemassvētki”, “Īstais teātris”, “Īstā bērnība” un citiem.
Rakstījis dziesmu vārdus Saulkrastu kora “Anima” koncertciklam “Krastā saviļņots”, Normunda Rutuļa dziesmām u.c.

2020. g. ievēlēts par Autortiesību un komunicēšanās konsultāciju aģentūras / Latvijas Autoru apvienības AKKA/LAA padomes prezidentu.

 Diskogrāfija 
 Uz manām plaukstām (2008)
 Šūpuļdziesmas. Mēness ceļu rādīs miega peles vezumam (2008) (izdevniecība “Upe”)
 16 stundas (2011)
 Tēti dzied šūpuļdziesmas (2012)
 Gultnes (2013)
 Kārlis Kazāks un Viņa (2015)
 13 i 1 (dziesmas latviešu valodas izloksnēs) (2020)
 Apspēlēts (2020)
 DūRainītis (dziesmu albums bērniem ar Raiņa vārdiem) (2021)
 Kopā EP (dziesmas kopā ar citu Latvijā dzīvojošo tautību cilvēkiem) (2021)

 Atsauces 

 Ārējās saites 

 Profils draugiem.lv


Kategorija:1978. gadā dzimušie
Kategorija:Jelgavā dzimušie
Kategorija:Latviešu dziedātāji
Kategorija:Latviešu ģitāristi
Kategorija:Rīgas Tehniskās universitātes absolventi
Kategorija:Latvijas Radio darbinieki